અમારી આ શાળા રામસણ – ભાદરા રોડ ઉપર રામસણ ગામને અડીને આવેલી છે. તાલુકા મથક ડીસાથી 28 કિ.મી. અને ધાનેરા થી 15 કિ.મી.ને અંતરે આવેલી આ શાળા પાકા રસ્તા તથા રેલ્વે માર્ગથી જોડાયેલી છે. આજુબાજુની શાળાઓની સરખામણીએ અભ્યાસ અને ઈતર પ્રવૃતિઓથી આ શાળાએ આગવી ઓળખ ઉભી કરેલી છે. કૃષિ આધારિત વિષયો સાથેની ઉતર બુનિયાદી શાળા હોવાથી તેનું અનેરું મહત્વ છે. આ શાળાનું ધ્યેય શિક્ષણ અને શ્રમનો સમન્વય કરી કર્મશીલ અને સારા નાગરિકો સમાજ માટે નિર્માણ કરવાનું છે. શાળા વિવિધ સૈક્ષણિક તેમજ સહ શૈક્ષણિક પ્રવૃતિઓ દ્વરા સર્વાંગિણ વિકાસ કરવાનુ ધ્યેય રાખે છે.